‎(ซีรีส์จาก NETFLIX)
‎เบวูล์ฟ ขอสปอยล์นะ ‎เนื้อเรื่องไม่เกี่ยวกับมนุษย์หมาป่าด้วยซ้ำ
‎- ทีนี้เลยไม่อยากยืมเลย ‎- ใช่ เธอน่าจะลองอ่านเรื่องแอนิมอล ฟาร์ม
‎เรื่องนั้นตรงปกสุดๆ
‎แบบตรงเป๊ะ เหมือนสัตว์ในฟาร์มเลยละ
‎รู้ไหมนั่นทำให้ฉันนึกถึงอะไร
‎หมอนั่นที่เคยอยู่แถวโรงเรียนประถมของเราไง
‎คุณแลนดรี้ ที่มีเล้าไก่
‎ฉัน… นั่นผ่านมานานมากเลยเนอะ
‎ใช่เลย มันก็แปลกดี ตั้งแต่นั้นมา ‎เราก็ไม่ได้เที่ยวเล่นกันเท่าไร
‎แต่คงสนุกดีถ้าได้ทำอะไรด้วยกัน
‎ถ้าได้เป็นเพื่อนกันแบบตอนนั้นอีกก็คงดี
‎ใช่เลย ใช่แล้ว เพื่อนกัน
‎งั้นก็บอกมาได้เลย จะได้เมาท์มอยกัน
‎เฮ้ เจ้าผีสตรอว์เบอร์รี วันนี้ดูมีตัวตนแฮะ
‎ใช่เลย
‎เพื่อน นายสะดุ้งแล้ว
‎นายชนะเกมนี้ตลอดอะ เราต้องหาเกมใหม่แล้ว
‎เหมือนใครๆ ก็ได้ทำอะไรใหม่ๆ แฮะ
‎วันนี้เด็กใหม่ฝ่าลารุสโซ่ไปชู้ตได้กี่แต้มล่ะ
‎ยี่สิบหรือเปล่า หรือสามสิบ ‎อาจขโมยบอลได้สิบลูกด้วย
‎อ้อ ยังไม่นับที่หมอนั่นขโมยสาวของเขาด้วย
‎ไปตายซะไป เพื่อน พูดจริงนะ
‎เย็นไว้ พวก แค่แหย่เล่นขำๆ
‎ทำเป็นห้าว
‎เฮ้ย!
‎- ให้ตาย ดูนั่นสิ! ‎- ตรงนั้น!
‎มิกกี้ ลูกทำแบบนั้นตั้งแต่หกโมงเช้าแล้วนะ ‎ยืดเส้นเยอะจังเลย
‎ครับ อีกเดือนจะถึงการแข่งแล้ว ‎อาจารย์ได้ไล่บี้เราทั้งสัปดาห์แน่
‎แล้วลูกชอบแบบนั้นเหรอ
‎ครับ ชอบสิ
‎- ไงคะ จอห์นนี่ ‎- ไงครับ
‎ลูกศิษย์คุณพร้อมรับการฝึกแบบเข้มข้นแล้ว
‎โอ้ จริงเหรอ งั้นเดี๋ยวคงได้เห็นกัน
‎โอเค ขอผม… โอ้ ผมลืมขวดน้ำไว้ในรถ
‎กุญแจอยู่บนโต๊ะข้างเตียงแม่จ้ะ
‎โอเคครับ
‎- ผมว่าเราควรบอกเขาคืนนี้ ‎- ค่ะ ได้เลย
‎แน่ใจนะว่าคราวนี้คุณจะไม่กลับคำ
‎ผมแค่อยากให้แน่ใจว่าเราทำถูกต้อง
‎เราจะพาเขาไปกินมื้อค่ำกัน เขาชอบร้านไหนล่ะ
‎เขาชอบร้านแอปเปิลบีส์ค่ะ
‎แบบนั้นไม่สวยแน่ ผมเคยมีเรื่องที่นั่นหนหนึ่ง
‎เกิดอะไรขึ้นคะ
‎คุณรู้นะว่าร้านนั้นทำซุปซอสครีมมันฝรั่ง
‎- ค่ะ ‎- มันเหมือน…
‎อาจารย์ครับ
‎ผมว่าเจ้านี่ของคุณนะ
‎แอนโธนี่ นี่ พ่อเจอบางอย่างในห้องลูก ‎ที่ลูกต้องอธิบายหน่อยแล้ว
‎โอ้ ครับ ผม…
‎ถ้านี่เป็นเพราะลูกพยายาม ‎ทำตัวให้ดูเจ๋งที่โรงเรียน
‎หรือทำตัวต่อต้านพ่อ หรืออะไรก็ตาม…
‎เปล่าครับ ไม่ใช่ของผมหรอก ‎คือว่าผมเก็บไว้ให้เพื่อนน่ะ
‎ก็ได้ครับ มีเจ้าเด็กคนนี้ที่โรงเรียน ‎ที่อยู่คอบร้า ไค
‎พักนี้เขาทำให้ผมเจอเรื่องลำบากน่ะ
‎เดี๋ยวนะ ทำให้ลูกลำบากเหรอ ‎ลูกโอเคไหม พวกนั้นทำอะไร
‎โอ้ ก็แค่แกล้งไปเรื่อย ตั้งฉายาแย่ๆ ให้
‎ไม่ใช่เรื่องใหญ่ครับ
‎แอนโธนี่ พ่อขอโทษจริงๆ ที่ลูกต้องมาเจอเรื่องนี้
‎ฟังนะ พ่อรู้ว่ามันรู้สึกยังไง
‎พ่อสัญญาเลยว่าจะไม่ยอม ‎ให้พวกคอบร้า ไคทำร้ายลูกได้
‎- มันก็ไม่แย่ขนาดนั้น จริงๆ นะ ผม… ‎- ไม่หรอก
‎พ่อก็นึกอยู่แล้วว่าถึงจุดหนึ่งมันอาจ ‎กลายเป็นปัญหาแบบนี้ พ่อน่าจะ…
‎ลูกไม่ใช่เด็กอีกต่อไปแล้ว
‎ถึงเวลาแล้ว ขึ้นไปเปลี่ยนเสื้อผ้าสิ
‎เปลี่ยนทำไมครับ
‎ขึ้นไปเปลี่ยนเสื้อผ้าข้างบนเถอะน่า
‎พวกนั้นขโมยชุดนายหมดเลยเหรอ
‎ฉันทนให้พวกนั้นแกล้งไม่ไหวแล้ว ‎ฉันพร้อมจะใช้สิ่งที่ฝึกแล้ว
‎- แล้วนายคิดว่าจะทำอะไร ‎- ฉันก็จะทำสิ่งที่นายทำไง
‎เตะก้นพวกมัน
‎ฉันถูกไล่ออกจากโรงเรียน ‎และเข้าสถานดัดสันดาน
‎ไม่เอาน่า นายต้องฉลาดกว่าฉันและพี่นายสิ
‎ฉันก็ต้องทำอะไรสักอย่างละ
‎ทุกคน มาเข้าแถว
‎วันนี้เรามีบทเรียนที่สำคัญมาก ‎ใช่ไหม อาจารย์ซิลเวอร์
‎ใช่แล้ว
‎จุดอ่อน
‎พวกนายต้องใช้ประโยชน์จากจุดอ่อน ‎ของศัตรูทุกครั้งที่ทำได้
‎ที่การแข่งขัน พวกนายจะต้องรู้จุดอ่อนนั้น
‎และอย่าเข้าใจผิดล่ะ พวกเราทุกคนต่างมีจุดอ่อน
‎อาจารย์ครีสไม่มี
‎มีอยู่แล้ว เราทุกคนมี
‎และวันนี้ เป้าหมายของพวกนาย ‎คือหาจุดอ่อนของคู่ต่อสู้
‎และจู่โจมมัน
‎ไม่มีการให้แต้ม
‎แต่ใครล้มบนเสื่อ คนนั้นแพ้ เข้าใจไหม
‎เอาละ เตรียมสู้กันได้
‎- อยากทำให้เรื่องนี้น่าสนใจหน่อยไหม ‎- นายคิดอะไรอยู่ล่ะ
‎เรามาเลือกนักสู้กัน
‎คนชนะได้เบียร์หกขวด
‎ก็น่าสน
‎ขอให้อาจารย์ที่เก่งที่สุดเป็นฝ่ายชนะ
‎- เรื่องมันเป็นแบบนี้ ‎- เราอยากบอกลูก…
‎- คุณพูดสิ ‎- ไม่ละ คุณพูดเถอะ
‎สักคนควรพูดนะ
‎แม่ของเธอกับฉันคั่วกันอยู่
‎ไม่ใช่แค่คั่วกันอยู่หรอก
‎เข้าใจนะ เวลาคนสองคน…
‎เวลาคนสองคน…
‎สนใจกันและกัน…
‎- ผมเข้าใจ อาจารย์กับแม่คบกัน ‎- ใช่ เราคบกัน ถูกต้อง
‎ใช่จ้ะ เราไม่ได้ตั้งใจให้ลูกมารู้เองแบบนี้เลย
‎ใช่ เรากำลังรอให้ถึงจังหวะเหมาะๆ
‎เราอยากพานายไปร้านอาหารดีๆ
‎แล้วบอกข่าวนายในร้านหรูๆ
‎อย่างร้านชิลีส์ หรือมารี คาลเลนเดอร์ส ‎ร้านเรดล็อบสเตอร์
‎มิกกี้ ลูกโอเคหรือเปล่า
‎ครับ ผมโอเค คิดว่านะ
‎ก็ประหลาดใจอยู่
‎แต่ไม่ได้ประหลาดใจขนาดนั้น
‎เป็นผมคงเลือกคนที่ในตู้เย็นมีอาหารที่ดีกว่านี้
‎แต่นอกจากเรื่องนั้น อาจารย์ก็เป็นคนดี
‎ตราบที่มีความสุขกัน ผมก็มีความสุข
‎- เรามีความสุขจ้ะ ‎- มากเลย
‎เยี่ยม
‎ขอผมไปเอาขวดน้ำได้หรือยัง
‎- จ้ะ ‎- โอเค
‎- หมูๆ บอกแล้วว่าเขาโอเค ‎- โอ้ จริงเหรอ
‎จริงสิ
‎หวังว่าจะเป็นแบบนี้ต่อไปนะคะ
‎หมายความว่าไง
‎มิเกลอาจใช้เวลาสักพัก ‎เพื่อให้คุ้นเคยกับสถานการณ์
‎เราแค่ต้องอย่าลืมให้ระยะห่าง ‎ที่เขาต้องการเพื่อปรับตัว
‎ครับ
‎รู้นะว่าการที่เธอให้เจ้าพวกนี้ฉัน
‎เธอได้เพิ่มโอกาสสูงมากที่ฉันจะถูกแทงตาย
‎เชื่อเถอะ ฉันก็อยากไปฝึกสู้กับโทรี่มากกว่า
‎แต่เราต้องฝึกทักษะพวกนี้ต่อ ‎ถ้าอยากชนะการแข่งขัน
‎พร้อมไหม
‎- ครับ นี่เจ๋งเลย ‎- นึกแล้วว่าลูกต้องชอบ
‎พ่อไม่เห็นเคยบอกเลยว่าผมจะได้ใช้อาวุธพวกนี้
‎ก็ไม่ได้น่ะสิ ยังก่อน
‎รู้ไหม ตอนคุณมิยากิพาพ่อมาที่นี่ครั้งแรก ‎พ่อก็เป็นเหมือนลูกเลย
‎พ่อไม่เข้าใจอะไรเลยสักนิด ‎พ่อไม่นึกขอบคุณเลยด้วย
‎พ่อแค่รู้ว่าต้องการความช่วยเหลือ ‎เพื่อใช้ปกป้องตัวเอง
‎พ่อจะไม่โกหกลูกหรอกนะ แอนโธนี่ ‎การเรียนคาราเต้มันไม่ง่ายเลย
‎- ต้องทุ่มเทเยอะมาก ‎- ครับ
‎แต่ฟังนะ คิดซะว่ามันเหมือนวิดีโอเกม
‎เลเวลหนึ่งอาจไม่น่าตื่นเต้น ‎เมื่อลูกต้องฝึกการควบคุมก่อน
‎แต่ยิ่งลูกเล่น ลูกก็ยิ่งมีทักษะ
‎และก่อนที่จะรู้ตัว ก็ถึงเลเวล 12 แล้ว
‎ลูกจะติดมันเลยละ
‎อีกอย่าง พ่อสอนทางลัดบางส่วนให้ได้ มาเถอะ
‎- นี่ วายฟายเป็นอะไรครับ ‎- ว่าไงนะ ไม่มีวายฟายหรอก
‎เก็บเจ้านั่นไปเลย
‎ที่มิยากิโดต้องไม่มีสิ่งที่ทำให้ไขว้เขว
‎มีแค่ลูก หัวใจ แล้วก็จิตของลูก
‎เพราะงั้นเตรียมตัวให้พร้อมเข้าสู่โลก
‎ที่มีชีวิตชีวายิ่งกว่าทุกสิ่งที่ลูกจะได้เห็นบนมือถือ
‎- ลูกพร้อมเริ่มต้นการเดินทางนี้หรือยัง ‎- พร้อมครับ
‎พระเจ้า
‎อย่างที่เห็น พ่อลืมคลุมรถตอนกลับบ้านเมื่อคืน
‎อย่างกับภาพวาดของแจ็กสัน พอลล็อก
‎แอนโธนี่ เตรียมตัวให้พร้อม ‎สำหรับบทเรียนแรกของมิยากิโด
‎วันนี้เราเรียกมันว่า "ลงสบู่ ถูคราบออก"
‎พ่อจะแสดงให้ดูว่าต้องทำยังไง
‎จากนั้นลูกจะทำความสะอาดรถ ‎ระหว่างที่พ่อไปช่วยแม่ที่ศูนย์รถ
‎- ฟังดูเป็นยังไง ‎- เอาตามตรงเหรอครับ
‎จำได้นะ เลเวลหนึ่ง
‎- เลเวลหนึ่ง ‎- พ่อจะไปเอาถัง นี่ต้องสนุกแน่
‎พระเจ้า…
‎เอลสวิธ
‎นิโคลส์
‎เธอเคยเห็นฝั่งนั้นสู้มาแล้ว ‎จุดอ่อนของเขาคืออะไร
‎- ฝั่งซ้ายค่ะ เธอเผยให้รู้ท่าเตะ ‎- งั้นคราวนี้รู้นะว่าต้องทำอะไร
‎เธอแค่จะเต้นไปรอบๆ หรือจะออกหมัดด้วย
‎ทำไมไม่ทำทั้งคู่เลย
‎- เราน่าจะทำแบบนั้นกันอีกนะ ‎- อย่าตั้งความหวังล่ะ
‎เก่งมาก อาจารย์ครีส ใครต่อ
‎ฟังนะ เจ้าพวกเนิร์ด
‎วันนี้จะเป็นโลกแห่งความเจ็บปวด
‎เอาละ เข้าแถวได้
‎วันนี้เรามีสมาชิกใหม่มาร่วมด้วย
‎นี่คือเดวอน ลี
‎แชมป์ประเภทหญิงคนใหม่ของเรา
‎หวัดดี สรรพนามของฉันคือ "เธอ"
‎สรรพนามเดียวที่ยอมรับในสำนักนี้ ‎ก็คืออาจารย์กับศิษย์
‎- นั่นมันคำนามค่ะ ‎- อ้อ ขอโทษนะ
‎ฉันว่าที่ฉันตั้งใจจะพูดก็คือ "เงียบ!"
‎- นั่นเป็นคำสั่งต่างหาก ‎- ไปเข้าแถว
‎บทเรียนวันนี้เป็นเรื่องการโกง
‎ที่อีเกิ้ล แฟง คาราเต้ ‎เราไม่เชื่อเรื่องการสู้แบบสกปรก
‎คอบร้า ไคไม่ได้ทำตามกฎเดียวกัน
‎เราเลยต้องพร้อมรับมือลูกไม้สกปรก ‎ที่พวกนั้นจะใช้กับเรา
‎เหมือนตอนชง ลีปาดินใส่ตาว็อง ดาม ‎ในเรื่องบลัดสปอร์ต
‎ถูกต้องเลย ดูเหมือนมีคนเตรียมตัวมาล่วงหน้า
‎หนูดูภาคต่อด้วยนะ
‎นี่ยังไม่พูดถึงเรื่องเดลตาฟอร์ซ บิลลี่แจ็ค ‎ดิอ็อคตาก้อน กับเลดี้ดราก้อน
‎- ซินเธีย โรธรอคน่ะอสูรชัดๆ ‎- ใช่เลย
‎ผมดูเรื่องลาสต์ ดราก้อนมา
‎หุบปากไปเลย ลมปากกะปู๋
‎เอาละ ทุกคน เตรียมตัวให้พร้อม ‎เพราะวันนี้ฉันจะทำให้นายอ้วกแตกแน่
‎- ยกเว้นนาย ดิแอซ มาอยู่ตรงนี้กับฉัน ‎- ว่าไงนะ
‎การแข่งขันใกล้เข้ามาแล้ว ‎จะให้นายเจ็บตัวไม่ได้
‎อีกอย่าง งานนี้จะอันตรายหน่อยๆ ด้วย
‎วันนี้มาเป็นผู้ช่วยอาจารย์ให้ฉัน ฟังดูดีไหม
‎โอเค ทุกคน เตรียมตัวให้พร้อม
‎มาเริ่มกันเลย!
‎คอบร้า ไคทำไหล่พวกนายหลุด ‎ก็ต้องพร้อมสู้ด้วยแขนข้างเดียว
‎เหมือนเรื่องเบสต์ออฟเดอะเบสต์
‎เมื่อกี้ยืนไกลไป แล้วก็เตะกว้างไปด้วย
‎ลองอีกครั้ง…
‎ไม่เลวนี่
‎ที่แน่ๆ คือหนูไม่เคยทำพลาดซ้ำสอง
‎ผมฝึกด้วยได้ครับ อาจารย์
‎ฉันรู้ว่านายทำได้ แต่นายมาไกล ‎เกินเรื่องพื้นฐานพวกนี้แล้ว
‎ไม่ต้องห่วง นายช่วยบทเรียนต่อไปได้ โอเคไหม
‎- ให้ตาย มองไม่เห็น ‎- ใช้ประสาทสัมผัสอื่นสิ
‎ไม่เลว ลมปากกะปู๋ คราวหน้าทำได้แน่
‎ไม่มีลูกไม้ไหนสกปรกเกินไป ‎และไม่มีหมัดไหนชกต่ำไปสำหรับพวกนั้น
‎พวกนายเลยต้องพร้อม
‎ลูกเตะเมื่อกี้เข้าเป้าจังๆ เลย
‎แมคนักเก็ตของฉัน…
‎ถ้ารู้สึกเหมือนจะอ้วก ให้กลืนลงไป
‎พวกนี้สวมกระจับใช่ไหม
‎เก่งมาก คุณพาร์ค
‎ขอบคุณครับ อาจารย์
‎ฉันชนะอีกแล้ว
‎คู่สุดท้ายตัดสินเกมไหม
‎ได้เลย
‎คุณคีน
‎เพย์น
‎โว่ว นี่ โอเคไหม
‎กลับไปที่มุม
‎ผมไม่รู้ว่าจะทำยังไงครับ
‎ร็อบบี้ไม่มีจุดอ่อน
‎นายกำลังคิดเรื่องนี้ผิดวิธีแล้ว ทุกคนมีจุดอ่อน
‎เลิกออมมือให้เขาได้แล้ว
‎จัดการเขาซะ
‎ครับ อาจารย์
‎กลับไปที่เสื่อ
‎นี่ เคนนี่ ขอโทษด้วยถ้าฉัน…
‎นั่นไงล่ะ เราได้เรียนรู้อะไร
‎สิ่งที่คนทั่วไปเชื่อก็คือ
‎นายไม่ควรสนใจว่าคนอื่นคิดกับนายยังไง ใช่ไหม
‎ผิดแล้ว
‎สิ่งที่คู่ต่อสู้ของนายคิดนั่นแหละที่สำคัญ
‎ทั้งในสงคราม
‎ในธุรกิจ
‎ในการต่อสู้
‎อย่าให้คู่ต่อสู้คิดอะไรก็ได้ที่พวกเขาอยากคิด
‎ทำให้พวกเขาคิดสิ่งที่นายอยากให้คิด
‎ถ้าพวกเขาคิดว่านายอ่อนแอ
‎นั่นแหละตอนที่นายจะใช้ความแข็งแกร่งที่มี ‎ทำให้พวกนั้นแปลกใจ
‎เก่งมาก
‎นายติดเบียร์ฉันแล้ว พี่ชาย
‎วันนี้เก่งมาก
‎ทุกคนประคบน้ำแข็งซะ พรุ่งนี้เราจะซ้อมอีก
‎แชมป์ คืนนี้แม่นายอยากให้เรา ‎กินมื้อค่ำด้วยกันทั้งครอบครัว
‎เพราะงั้นอย่ากลับบ้านดึกล่ะ
‎- เป็นคนโปรดของอาจารย์คงดีแน่เลย ‎- ใช่ เขาจะพานายเข้านอนด้วยไหม
‎เขาทำจริงๆ แฮะ
‎นี่ มีอะไรให้ช่วยไหม
‎ครับ เกือบเสร็จแล้วละ ‎แค่ต้องเช็ดล้อไวท์วอลล์ให้เสร็จ
‎- ขอโทษนะ คุณเป็นใคร ‎- ผม…
‎เฮ้ อาร์ตี้ น้ำเลม่อนหมด ‎แต่เรามีเกเตอเรดรสเกลเชิลฟรีซเพียบ…
‎พ่อฮะ พ่อ ไงครับ พ่อกลับมาเร็ว
‎โอเค เกิดอะไรขึ้นที่นี่ หมอนี่ใคร
‎ผมมาจากแอปแทสค์แรบบิต ‎ผมได้รับคำขอให้มาล้างรถสี่คันนี้
‎ลูกจ้างคนให้มาล้างรถให้เหรอ ได้ยังไง
‎พ่อตั้งแอปเปิลเพย์ของผมเป็นเลขบัตรพ่อ
‎แต่นั่นไว้จ่ายเงินครั้งนั้นครั้งเดียว แอนโธนี่ ‎ไม่ได้ให้ใช้ทุกเมื่อที่ลูกต้องการ
‎ผมรู้ โอเคไหม ผมขอโทษ
‎ผมแค่… รู้ไหม ผมคงแค่ไม่อยากทำน่ะ
‎ผมด้วย แต่แมวผมต้องผ่าตัด ‎เลยต้องมาหารายได้เสริม
‎โอเค คุณช่วยกลับไปเลยได้ไหม
‎ขอบคุณ
‎พ่อไม่อยากเชื่อเลย
‎แอนโธนี่ ลูกจะจ้างคนอื่น ‎ให้มาทำงานหนักแทนลูกเฉยๆ ไม่ได้
‎ส่วนหนึ่งของการเติบโตคือเรียนรู้ ‎ที่จะทำบางสิ่งให้สำเร็จด้วยตัวเอง
‎ผมรู้
‎ถ้าคุณมิยากิอยู่ที่นี่ รู้ไหมว่าตอนนี้เขาจะพูดอะไร
‎- ผมไม่สนหรอก ‎- ว่าไงนะ
‎พ่อก็เอาแต่พูดถึงคุณมิยากิ โอเค ผมเข้าใจ
‎เขาเป็นคนที่ยอดเยี่ยม เขาสอนคาราเต้ให้พ่อ
‎เขาสอนกระบวนท่าแรกให้แซม ‎ลงแว็กซ์ เช็ดออก
‎ผมได้ยินมาหมดแล้ว และผมก็เบื่อแล้ว
‎โอ้ ลูกเบื่อ
‎แปลว่าลูกไม่อยากเรียนป้องกันตัวเองสินะ
‎เพื่อเรียนรู้ทักษะที่จะช่วยลูกได้
‎ไม่อยากเรียนหรอกถ้าต้องเช็ดไอ้ขี้นกบ้านี่
‎นี่ ระวังคำพูดหน่อย
‎รู้ไหม พ่อนึกว่าลูกโตพอที่จะ ‎ซาบซึ้งในเรื่องพวกนี้แล้ว แต่พ่อ…
‎พ่อคงคิดผิดไป
‎กลับไปเล่นวิดีโอเกมไป
‎ทำไมเขาถึงช้านัก
‎ผมมั่นใจว่าไม่เป็นไรหรอก
‎ฉันจะฆ่าเขาเลยตอนเขามาถึง
‎ผมอาจควรกลับดีกว่า
‎ว่าไงนะ ไม่ค่ะ ฉันอยากให้คุณคอยช่วยฉัน
‎ตอนแฟนของแม่พยายามสั่งสอนผม ‎ผมไม่อยากฟังเลย
‎- ผมไม่อยากให้เขาคิดว่าผมเป็นไอ้ทุเรศ ‎- จอห์นนี่ ตอนนี้อะไรๆ เปลี่ยนไปแล้ว
‎ลูกไปไหนมา ลูกต้องบอกแม่สิตอนจะกลับช้า
‎- โทษทีครับ ผมลืมดูเวลาน่ะ ‎- เขาแค่ลืมดูเวลา
‎ซึ่งเป็นเรื่องไร้ความรับผิดชอบมาก ‎นายทำให้แม่เป็นห่วงแบบนั้นไม่ได้
‎ผมแค่ไปเล่นอยู่กับแซม
‎เห็นไหม เขาไปอยู่กับแฟน ผมเข้าใจ
‎เราแค่อยากให้ลูกปลอดภัย ใช่ไหมคะ
‎- ใช่ เราอยากให้นายปลอดภัย ‎- โอเค
‎ต้องป้องกันเสมอนะ
‎- อะไร ไม่สิ ‎- ว่าไงนะ
‎- ไม่เหรอ งั้นไม่ต้องป้องกันนะ ‎- จอห์นนี่…
‎- ให้ฝ่ายหญิงตัดสินใจแล้วกัน ‎- หยุดนะ
‎ตอนแรกผมก็ว่าแปลกแล้วที่ทั้งสองคนคบกัน
‎แต่ผมนึกว่า ไม่รู้สิ ผมคงไม่คิดมากได้มั้ง
‎เพราะผมอยากให้ทั้งคู่มีความสุข แต่…
‎ไหนคุณบอกว่าจะไม่มีอะไรเปลี่ยนไป
‎ตอนนี้ทุกอย่างเปลี่ยนไปหมดเลย
‎มันแปลกที่ชั้นเรียน แปลกที่นี่ ผมไม่เอาด้วยแล้ว
‎ป้องกันเนี่ยนะ
‎(สำนักลึกลับที่มีลูกศิษย์คนเดียว ‎ดีแฟงส์ คอบร้าส์)
‎แชมเปี้ยนคนใหม่
‎แดเนียล ลารุสโซ่!
‎เอาเลย ลารุสโซ่ ‎ขอดูกระบวนท่าของนายหน่อย
‎งัดไอ้มิยากิอะไรนั่นออกมาใช้เลย
‎เอาน่า ลาตุ๊ดโซ่!
‎ลูกทำอะไรน่ะ
‎โทษครับ แค่ดูรอบๆ
‎ไม่ต้องขอโทษหรอก พ่อแค่แปลกใจที่เห็นลูกในนี้
‎- เจ๋งเลยว่าไหม ‎- นี่อะไรครับ
‎นั่นเป็นเทคนิคที่พ่อหวังว่า ‎พวกเราคนไหนจะไม่จำเป็นต้องใช้มัน
‎ช่วยระวังเจ้านี่ด้วยนะ
‎พ่อนึกว่าลูกไม่สนใจเรื่องพวกนี้นี่นา
‎รู้ไหม ก็แค่…
‎ทุกคนมีความทรงจำที่น่าทึ่งเกี่ยวกับคุณมิยากิ
‎และ…
‎ผมไม่เคยได้รู้จักเขาจริงๆ เลย
‎ไม่เคยได้เรียนกระบวนท่าเจ๋งๆ ของเขา ‎ก็แค่… ผมมักรู้สึกว่าตัวเอง…
‎อยู่วงนอกเหรอ
‎ครับ
‎รู้ไหมมีเรื่องอะไรที่พ่อจะไม่มีวันลืม
‎ตอนที่ลูกเกิด
‎เราพาลูกกลับมาจากโรงพยาบาล ‎และคุณมิยากิก็อยากอุ้มลูก
‎พ่อจำได้ว่าเขาอุ้มลูกไว้ในอ้อมแขน ‎แล้วรู้ไหมว่าลูกทำอะไร
‎อะไรครับ
‎ลูกเตะหน้าเขาเลย
‎- จริงเหรอ ‎- จริง
‎เป็นครั้งแรกเลยที่พ่อเคยเห็นคนเตะเขา
‎ลูกทำให้เขางงไปเลยด้วย
‎คุณมิยากิแค่หัวเราะ ‎แล้วบอกว่าลูกต้องรับมือยากแน่นอน
‎และบอกว่าสักวันหนึ่งลูกก็จะเป็น ‎คนที่จะปกป้องครอบครัวนี้
‎จริงเหรอครับ
‎ฟังนะ แอนโธนี่
‎พ่อไม่อยากกดดันให้ลูกทำอะไรที่ลูกไม่อยากทำ
‎พ่อก็แค่หวังว่าบางทีลูกอาจจะ…
‎เรียนรู้ความหมายของทั้งหมดนี่สักนิด
‎รู้ไหม และปกป้องตัวเอง ‎จากเจ้าอันธพาลคนนั้นได้
‎อะไร มีอะไร
‎เปล่าครับ
‎ครับ แบบว่าพ่อไม่ต้องห่วง ‎เรื่องเจ้าเด็กคอบร้า ไคคนนั้นหรอก
‎ผมจะจัดการเอง
‎- แน่ใจนะ ‎- ครับ แต่ก็ขอบคุณนะครับ พ่อ
‎ก็ได้
‎(มัธยมเวสต์วัลเลย์ งานพรอมม.ห้า ‎ค่ำคืนฮอลลีวูด)
‎นี่เหมือนสถานการณ์ผีเข้าผีออกเลย
‎เว้นแต่ฉันชินกับอาจารย์ที่ทำตัวผีเข้าแล้ว ‎จู่ๆ ตอนนี้เขากลับเปลี่ยนเป็นอีกคนเลย
‎อย่างน้อยนายก็ได้ซ้อม
‎พ่อฉันขลุกอยู่กับน้องทั้งวัน ‎ฉันเลยต้องดูแลพวกมิยากิโด
‎ในขณะที่โทรี่ก็มีพวกมากขึ้น
‎ไม่ว่าแผนของพ่อฉันจะเป็นอะไร มันไม่ได้ผล
‎มิเกล อยู่นี่เอง ฉันตามหานายซะทั่ว
‎- คุณมาทำอะไรที่นี่ครับ ‎- ทัศนศึกษา นายกับฉัน ไปกันเถอะ
‎ยังอยู่ในชั่วโมงเรียนนะครับ ‎ผมมีเรียนประวัติศาสตร์…
‎ประวัติศาสตร์มันของพวกเนิร์ด ‎โดดเรียนกับฉันน่า
‎เดี๋ยวเขียนใบรับรองแพทย์ให้ ฉันใช้ได้ผลมาแล้ว ‎เถอะน่า นายจะว่ายังไง
‎- ก็ได้ครับ ‎- ดีเลย เยี่ยม
‎ไม่ต้องห่วง ฉันจะพาเขากลับมาอย่างปลอดภัย
‎- เฮ้ แอนธ์ เป็นไงบ้าง ‎- เฮ้ ก็ไม่เป็นไงหรอก
‎ฉันไปคิดมาแล้วว่ามีอะไรที่เราทำด้วยกันได้
‎มีงานแฟร์ที่เวสต์วูดปาร์กละ
‎มันมีพวกเครื่องเล่นด้วย ‎แต่ที่เจ๋งกว่านั้นคือมีโอริโอ้ทอด
‎โอริโอ้ทอด ต้องแบบนี้สิถึงจะพูดกันรู้เรื่อง
‎ฉันชวนไว้หลายคนแล้ว
‎เคนนี่บอกว่าได้ยินว่าเรือโจรสลัดมันตีลังกาด้วย
‎แบบแกว่งเป็นแนวตั้งเลย
‎- เคนนี่เหรอ ‎- ใช่ เขาตลกดีนะ
‎พวกนายน่าจะเข้ากันได้ดีเลย
‎เจอกันวันเสาร์นะ นี่ เจน รอก่อน
‎โอ๊ย นั่นต้องเจ็บแหงๆ
‎นายต้องการอะไร
‎ฉันไปคิดถึงเรื่องทุกอย่างที่เกิดขึ้นมาแล้ว
‎ฉันแค่อยากคุยด้วย เราอาจเริ่มต้นกันใหม่ได้
‎ฉันไม่มีอะไรจะพูดกับนาย ลาตุ๊ดโซ่
‎เรียกฉันแบบนั้นอีกครั้งเดียว นายจะได้เสียใจแน่
‎โทษที ฉันลืมไปว่านายอ่อนไหวเรื่องนี้สุดๆ
‎ลาตุ๊ดโซ่
‎จับมันไว้!
‎มันอยู่ไหน
‎ไม่สำคัญหรอก มันติดกับแล้ว
‎- อะไรเนี่ย ‎- บ้าอะไรวะ
‎มาเถอะ ไปตามหามันกัน
‎มาร์คัส
‎เมื่อกี้เสียงอะไร
‎ทุกคน!
‎ลาตุ๊ดโซ่
‎ได้อยู่กันตามลำพังสักที
‎เฮ้!
‎เกิดอะไรขึ้นในนี้
‎เป็นอะไร ไม่ชอบแตงโมเหรอ
‎ผมชอบแตงโมครับ
‎ผมแค่คิดถึงตอนคุณชวนผมโดดเรียน
‎เราจะซ้อมกัน ไม่มีการคุยที่มันน่าอึดอัดอีก
‎มันก็ไม่จำเป็นต้องน่าอึดอัด
‎ฟังนะ ถ้าฉันทำตัวแปลกๆ ไป
‎ก็เป็นเพราะฉันไม่เคยมีประสบการณ์เรื่องนี้เลย
‎ถามฉันเรื่องคาราเต้ หรือวงร็อคยุคปี 80 ‎หรือราวดี ร็อดดี ไพเพอร์สิ ฉันตอบได้หมด
‎แต่พอเป็นเรื่องนี้
‎ฉันคงสติแตกมั้ง
‎นั่นคือสิ่งที่เกิดกับร็อบบี้ใช่ไหมครับ
‎คุณเกิดกลัวขึ้นมา
‎ใช่
‎แต่ฉันไม่เคยบอกนายว่าทำไม
‎พ่อฉันทิ้งไปตอนฉันอยู่อนุบาล
‎ฉันแทบจำเขาไม่ได้ แม่ฉันทำทุกอย่างที่ทำได้แล้ว
‎แต่งงานกับไอ้หัวขวดรวยๆ ‎เพราะคิดว่านั่นเป็นความคิดที่ดี
‎แต่มันกลับทำให้ฉันคิดถึงพ่อมากขึ้น
‎ฉันไม่เข้าใจว่าทำไมถึงเกิดเรื่องพวกนี้ขึ้น
‎รู้ไหม ฉันรู้สึก…
‎ถูกหลอก
‎ใช่เลย
‎คุณเคยพยายามออกไปตามหาเขาไหม
‎ฉันไม่รู้ด้วยซ้ำว่าเจอแล้วจะพูดอะไร
‎ถามก็ได้นี่ว่าทำไมเขาถึงทิ้งไป
‎ฟังเรื่องฝั่งของเขา
‎ไม่ละ ฉันไม่รู้ด้วยซ้ำว่า ‎จะไปเริ่มตามหาเขาจากที่ไหน
‎อีกอย่างถ้าให้พูดตรงๆ ‎ฉันยังกลัวเกินกว่าจะอยากรู้ความจริง
‎ประเด็นก็คือ…
‎ฉันไม่ได้โตมาโดยมีแบบอย่างผู้ชายให้ดู
‎จนกระทั่งฉันเจอครีส นายรู้แล้วว่ามันเป็นยังไง
‎และฉันก็ไม่อยากเป็นแบบเขา ‎หรือซิด หรือพ่อของฉันเอง
‎และฉันก็เอาเรื่องแย่ๆ ทั้งหมดที่รู้สึกกับพวกนั้น
‎ไปทุ่มใส่ชีวิตของร็อบบี้
‎ฉันคงไม่มีทางแก้ไขเรื่องนั้นได้
‎ฉันไม่อยากทำพลาดแบบนั้นอีก
‎เห็นๆ อยู่ว่าฉันน่ะไม่ได้เรื่อง
‎ครับ การที่คุณกับแม่ผมคบกัน ‎คงทำให้อะไรๆ เปลี่ยนไป
‎พูดออกมาดังๆ แบบนี้ก็รู้สึกแปลกๆ อยู่ แต่ว่านะ…
‎ไม่รู้สิ มันก็มีหลายอย่าง ‎ที่ผมยังอยากให้เป็นเหมือนเดิม
‎เหรอ อย่างอะไร
‎ก็อย่างที่คุณเป็นอาจารย์ของผมไง
‎- เหรอ ‎- ครับ!
‎ก็ได้
‎นายขอเองนะ
‎เอาแตงโมมาทำอะไรครับ
‎หนึ่งในท่าเตะที่เก๋าที่สุดในวงการคาราเต้
‎ก็คือลูกเตะทอร์นาโดบิน
‎ทีแรกฉันไม่แน่ใจว่านายพร้อมไหม ‎เพราะต้องฝึกโหดสุดๆ ถึงจะเก่ง แต่…
‎นายไม่สะท้านต่อความโหด จริงไหม
‎ครับ อาจารย์
‎หนูก็ด้วยค่ะ
‎ที่นี่ก็ดูดีนะ แต่ได้ผู้หญิงมา ‎ช่วยตกแต่งให้หน่อยน่าจะดี
‎พ่อเธอรู้ไหมว่าเธออยู่ที่นี่
‎หนูบอกเขาว่าหนูควรฝึกทั้งสองสไตล์
‎เพราะงั้นนั่นแหละที่หนูจะทำ
‎ไม่อยากเชื่อเลยว่าจะเกิดเรื่องพวกนี้อีก ‎ทีแรกก็แซม ตอนนี้ยังแอนโธนี่ด้วย
‎ไม่ต้องห่วงหรอก ลูกจะปลอดภัย
‎เราจะทำให้แน่ใจว่าเด็กที่ก่อเรื่องนี้ ‎ไม่รอดตัวไปง่ายๆ แน่
‎นี่ แอนโธนี่ ลูกโอเคนะ
‎คุณกับคุณนายลารุสโซ่ครับ เชิญเข้ามาเลย
‎เชิญนั่งเลยครับ
‎เราไม่แน่ใจว่าเกิดอะไรขึ้น…
‎แต่ไม่ว่าจะเป็นอะไร เราคาดหวังว่า ‎จะมีการลงโทษที่สาสมในเรื่องนี้
‎อ๋อ มีแน่ครับ
‎ผมได้คุยกับพ่อแม่ของนักเรียน ‎ที่กระทำผิดคนอื่นๆ แล้ว
‎และเราจะพักการเรียนพวกเขา
‎ครับ
‎และลูกชายของคุณ
‎อะไรนะ เรื่องพวกนี้ไม่ใช่ความผิด ‎ของแอนโธนี่นะครับ
‎ผมเกรงว่าเรามีหลักฐานครับ
‎กลายเป็นว่านี่ไม่ใช่ครั้งแรก
‎เรายังไม่รู้ว่าพวกเขาเอานม ‎มาใส่ไว้ในล็อกเกอร์ได้ยังไง
‎ดูเหมือนว่าแอนโธนี่กับเด็กคนอื่น ‎กลั่นแกล้งคุณเพย์นในเน็ตมาได้สักพักแล้ว
‎ผมได้เห็นหลักฐานมากพอให้สรุปว่า ‎ปีนี้แอนโธนี่ทำตัวเป็นอันธพาลจริงๆ ครับ
‎ฉันเล่นงานนายได้ว่ะ
‎(เลวีอาธาน)
‎ฉันเป็นคนรักษาสัญญา
‎พระเจ้า นั่นเบียร์บามุยบาใช่ไหม
‎รุ่น 33 เจ้าเก่าเลย ‎มันเปลี่ยนไปเล็กน้อยตั้งแต่สงคราม
‎ผู้ชนะได้ดื่มด่ำเต็มที่
‎แจ๋ว!
‎รู้ไหมว่าพวกมันทำให้ฉันนึกถึงอะไร
‎สโกวิล
‎เจ้าหนุ่มบ้านนอกจากยูทาห์
‎จริงด้วย
‎ใช่เลย ไม่เคยล้างก้น ได้กลิ่นหมอนั่นมาแต่ไกล
‎จำวันที่เราลาดตระเวนได้ไหม
‎ที่เขาหาเรื่องทำอะไรเกินยศตัวเอง
‎ใช่ ไอ้เด็กนั่นมันบ้า
‎เลยเดินตรงเข้าไปในเขตทุ่นระเบิด
‎จนตัวเองโดนระเบิดตาย
‎นั่นเป็นเรื่องที่ฉันอยากลืมมากกว่านะ
‎เราไม่ได้สุขสบายให้ลืมมันได้หรอก
‎และไม่ควรลืมด้วย
‎เราควรจำไว้
‎ว่าเกิดอะไรขึ้นกับทหาร ‎ที่ไม่ทำตามคำสั่งผู้บัญชาการ
‎จอห์นนี่ ฟังนะ ถ้านี่เป็นเรื่อง…
‎เงียบ! ฉันยังพูดไม่จบนะ หมวด
‎วันก่อนตอนเราสอนกันอยู่
‎นายบอกลูกศิษย์ว่าฉันมีจุดอ่อน
‎ฉันบอกว่าทุกคนมีจุดอ่อน
‎เปล่า นายเจาะจงพูดถึงฉัน
‎นั่นทำให้ฉันสงสัย…
‎ว่านายคิดว่าจุดอ่อนของฉันคืออะไร
‎ฟังนะ มันก็แค่บทเรียนสำหรับเด็กๆ
‎นายกลัวที่จะบอกฉัน
‎นายจำกรงนั่นได้ไหม
‎เราต่างคิดว่าเรากำลังจะตาย
‎ไม่นะ
‎ฉันไม่กลัว
‎ฉันไปเอง
‎นายกลัว
‎นายกลัวจนฉี่ราดเลย
‎ถ้าไม่ใช่เพราะฉัน นายคงยังอยู่ในหลุมนั่น
‎ถูกต้องไหม
‎ถูก
‎ตอนนั้นฉันคือคนที่ช่วยนายออกมาจากกรง
‎เพียงเพื่อจะเจอนายติดอยู่ในอีกกรง ‎ที่นายสร้างมาขังตัวเอง
‎ฉันคอยดูแลนายเสมอ แทร์รี่
‎และจะทำตลอดไป
‎แต่นายต้องถอยกลับไปเข้าที่
‎และทำตามที่ฉันสั่ง
‎เพราะข้างนอกนี่มีเขตระเบิดเยอะมาก
‎และถ้านายเดินไม่ดูตาม้าตาเรือ
‎มันก็จะระเบิด
‎คงไม่ว่าใช่ไหม
‎ไม่เลย หัวหน้า
‎ไม่เลย
‎(ด้วยความระลึกถึง อัลเบิร์ต ออมสเตด ‎ปี 1982 - ปี 2021)
‎คำบรรยายโดย มนัสวี ศักดิษฐานนท์